Ptolemais (fyle)

Ptolemais () oli antiikin ajan Attikan eli Ateenan kaupunkivaltion muodostaneen alueen fyle eli ”heimo” tai ennemminkin äänestyspiiri, joka perustettiin hellenistisellä kaudella vuonna 224/223 eaa. Tuolloin ateenalaiset kunnioittivat Egyptin kuningasta Ptolemaios III Euergetestä nimittämällä tämän eponyymiksi heerokseksi ja antamalla tälle oman fylen.

Fyleen kuului alun perin 13 demosta. Siihen siirrettiin yksi olemassa ollut demos kustakin aiemmasta fylestä, toisin sanoen yhteensä 12 demosta. Lisäksi fyleä varten luotiin yksi kokonaan uusi demos, Berenikidai, joka nimettiin Ptolemaioksen puolison kuningatar Bereniken mukaan. Fylen numeroksi tuli VII, jolloin aiemmista fyleistä VII–XII tuli fylet VIII–XIII. Usein fyleen viitataan selkeyden vuoksi kuitenkin numerolla XIII ikään kuin se olisi sijoitettu loppuun viimeiseksi fyleksi. Ptolemais tunnetaan myös ”egyptiläisenä fylenä”.

Trittyksillä ei ollut tässä vaiheessa enää erityistä merkitystä. Myöhemmin vuonna 201/200 eaa. kun niin kutsutut makedonialaiset fylet Antigonis ja Demetrias lakkautettiin, fylen numeroksi tuli V. Roomalaisella kaudella 124/125 jaa. fylen demosten määrä väheni 12, kun Afidna siirrettiin uuteen Hadrianis-fyleen. Ptolemais-fyle säilyi käytössä antiikin ajan lopulle saakka.

Fylen jäseniin viitattiin nimityksellä Ptolemaieus (), monikossa Ptolemaidai ().

 Demokset 

 Nimi Nimi kreikaksi Fyle Trittys Kausi In. 508–307 eaa. Kausi IIn. 307–224 eaa. Kausi IIIn. 224–201 eaa. Kausi IVn. 201 eaa.–124 jaa. Kausi Vn. 124 jaa.– Afidna  Aiantis Ptolemais Hadrianis mesogeios Aigilia  Antiokhis Ptolemais paralia Berenikidai   Ptolemais ? Butadai  Oineis Ptolemais asty Flya  Kekropis Ptolemais mesogeios Hekale  Leontis Ptolemais mesogeios Kolonai  Antiokhis Antigonis Ptolemais mesogeios Konthyle  Pandionis Ptolemais mesogeios Kydantidai  Aigeis Ptolemais mesogeios Oinoe  Hippothontis Demetrias Ptolemais paralia Oion Dekeleikon  Hippothontis Ptolemais mesogeios Prospalta  Akamantis Ptolemais mesogeios Themakos  Erekhtheis Ptolemais asty

 Lähteet 

Luokka:Antiikin Attikan fylet